हालांकि प्रभावित सिराजगंज ज़िले के स्थानीय अधिकारियों का कहना है कि संक्रमण इतना गंभीर नहीं है कि मरीज़ों को एकांत में रखा जाए. मरीज़ों पर अभी और चिकित्सीय परीक्षण किए जा रहे हैं.एंथ्रेक्स मिट्टी में प्राकृतिक रूप से पैदा होने वाले एक बैक्टीरिया से होता है. त्वचा पर छाले होना, जी मचलाना, उल्टी और बुख़ार आना इस जानलेवा बीमारी के लक्षण हैं.साल 2010 में बांग्लादेश के कई ज़िलों में फैले एंथ्रेक्स संक्रमण में कई सौ लोग मारे गए थे.सिराजगंज के सिविल सर्जन डॉक्टर शम्सउद्दीन ने बताया कि ज़िले के शहज़ादपुर इलाक़े में चार अगस्त को एंथ्रेक्स का पहला मामला सामने आया था.उस समय चार लोगों का एंथ्रेक्स के लिए इलाज किया गया था. इसके बाद बीस अगस्त को पाँच और लोगों में एंथ्रेक्स के लक्षण देखे गए.ज़िले के उल्लापारा इलाक़े में भी एंथ्रेक्स से संक्रमित कुछ मरीज़ों का इलाज किया गया है.डॉक्टर शम्सउद्दीन का यह भी कहना है कि सभी प्रभावित लोगों का इलाज़ किया जा रहा है और स्थिति नियंत्रण में हैं.(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)